Thatipatri Gnanamma

Thatipatri Gnanamma (, ; Phirangipuram, 1822 – Kilacheri, 1874ko abenduaren 21a) indiar misiolari katolikoa izan zen, Madrasko Santa Anaren Ahizpen eta Phirangipuramgo Santa Anaren Ahizpen kongregazioak sortu zituena. 2014ko urtarrilaren 21ean, Egoitza Santuak Jainkoaren mirabe izendatu zuen.

 Bizitza 
Gnanamma 1822an jaio zen Phirangipuramen (Guntur, Andhra Pradesh, India), telugu jatorriko eta kamma kastako familia batean. Gali Rayana eta Mariammaren seme-alabetatik bigarrena zen. 1837an Innaiahekin ezkondu zen eta 39 urte zituela alargun geratu zen. Bost seme izan zituen, eta denek apaizgaitegi batean ikasi zuten.

1862an nesken eskola bat sortu zuen Phirangipuramen. 1871tik aurrera, bi emakume gaztek, Arulammak eta Agathammak, bere gizarte-lanean laguntzen zioten. Gnanammak parrokoarekin hitz egin zuen moja kongregazio berri bat sortzeari buruz, eta emakume horiek Bellaryra bidali zituen Artzain Onaren Kongregazioko Ahizpen zuzendaritzapean trebatzera. Bi kongregazio sortu zituen, bata Madrasen eta bestea Phirangipuramen, sortzailearen heriotzaren ondoren aitortza ofiziala jaso zutenak.

Gnanamma Kilacherin hil zen 1874ko abenduaren 21ean, asma kronikoak jota, eta parrokiako hilerrian lurperatuta dago. 2014ko urtarrilaren 21ean, Egoitza Santuak Jainkoaren mirabe izendatu zuen.

 Erreferentziak 

 Kanpo estekak 

Kategoria:Indiako katolikoak
Kategoria:Emakume misiolariak
Kategoria:XIX. mendeko indiarrak
Kategoria:XIX. mendeko emakumeak
Kategoria:Jainkoaren mirabeak